**Füzéki István Emlékérem díj 2020**

**Dr. Gerő Gyula**

Dr. Gerő Gyula életműve elválaszthatatlan a magyar könyvtárügy fejlődésétől.  Könyvtáros nemzedékeket bíztatott, tanított, segített szakirodalmi munkásságuk kialakulásában. Mindenre kiterjedő tájékozottsága, következetessége, publikációi, ügyszeretete, munkabírása, az önmegvalósítás öröme és teljességre való törekvése példa értékű.

Gerő Gyula a II. világháború után lépett a könyvtári pályára. 1950-től Kaposváron volt könyvtáros, majd a Bajai Városi Könyvtár vezetője lett. 1952-től a Népkönyvtári Központnak, 1952-1954 között az OSZK módszertani osztályának munkatársa.

Az 1954-ben a *Könyvtáros*folyóiratolvasószerkesztője; 1976-1985 között főszerkesztője. Későbbi szerkesztőségi utódai így jellemezték munkásságát: „a pontosság tisztelete tette őt az egyik legnagyobb magyar könyvtári szerkesztővé”.

Gerő Gyula volt az első szerkesztője a Könyvtári Levelező/lapnak is (1989-1996).

A szerkesztői munka mellett kezdte el – kutatással, kiterjedt levelezéssel – a *Ki* *kicsoda hazai könyvtárosságban* és a 4 kötetes *Magyar könyvtártörténeti kronológia* összeállítását, amelynek érdemei a magyar kultúrtörténetben, szűkebb szakmánk históriájában kimagaslóak.

A *Krónika* 4. kötetének előszavát így fejezte be: „Ami erőmből telt, megtettem, / Bevégeztem, mit elképzeltem”. Ám Gerő Gyula azóta is, napjainkban is rendületlenül dolgozik. Kész a *Krónika* 5. kötete, újabb összeállításokat készít.

Könyvtárosi munkásságának 70., születésének 95. évfordulóján méltó elismerés volt számára a Füzéki István Emlékérem díj, melyhez ezúton is szeretettel gratulálunk.